ร้าน ก๋วยเตี๋ยว วัดดงมูลเหล็ก(เด่นชัย) สาขาเชียงราย
 
memo

วันนี้ได้มีโอกาสตามรอยมากินคาม "พี่วงใน" ของเราคนหนึ่งที่เคยรีวิวไว้

เป็นร้านก๋วยเตี๋ยวที่สะอาด ปลอดโปร่ง โล่งสบายจริงๆเมื่อได้นั่ง ถึงแม้นว่าวันนี้อากาศจะร้อนอบอ้าวก็ตามที นอกจากนี้ยังมีอีกสิ่งหนึ่งที่ผมช๊อบชอบของร้านนี้ ก็คือ

ใบรายการสั่งอาหาร ที่เห็นแล้วอาจจะรู้สึกว่าเหมือนทำข้อสอบก็เป็นได้ เพราะ มันมีลักษณะเป็นช่องกลมๆให้ระบายยังไงยังงั้น ซึ่งดูๆไปแล้วมันก็เป็นอะไรที่ง่ายและไม่ซับซ้อนสำหรับลูกค้าอย่างเราๆดีเหมือนกัน
 
ระหว่างรอก๋วยเตี๋ยวผมจัดการสั่งน้ำมะตูมมาดื่มเล่นๆ
ก็พบว่ารสชาดก็ใช้ได้ ไม่เลวร้ายอะไร ดื่มแล้วสดชื่นดี แถมไม่มีความรู้สึกถึงการปรุงแต่งมาก 

และยิ่งเพลินเข้าไปอีกก็เพราะคติธรรมะ ที่อยู่รอบตัวเต้มไปหมด คืออาจจบปุ๊บอาจจะบรรลุธรรมได้ระดับหนึ่ง อิอิ

วันนี้ผมสั่ง เกาเหลาน้ำ ชิ้น เนื้อสด เนื้อเปื่อย ขนาดธรรมดา ที่ต้องบอกขนาดเพราะ 
ที่นี่เค้านิยม"จัมโบ้" โอ้โห้เหะกัน
ซดไปวาบแรก..รู้ได้เลยว่า ร้อนคอผาวๆของพริกไทย ตามที่พี่เค้ารีวิวไว้จริงๆ ดังนั้นใครที่ชอบรสร้อนแรงของพริกไทยเหมือนกับผมก็จะเข้าทางไป
แต่ถ้าใครไม่ชอบ ก็อาจจะต้องจับมือแม่ครัวกันบ้าง
เพราะไม่อย่างนั้น คออาจจะขาดก็เป็นได้

เนื้อที่นี่ออกแนว มีเดี้ยมแร คือ อมชมพูๆ
เนื้อเปื่อยก็ไม่เหนียวหรือแข็งเกินไป 
ฉะนั้นฟันคนแก่แบบผมจึงค่อนข้างที่จะชอบ
 
ดังนั้น...
วันนี้ในฐานะศิษย์ผู้น้องของพี่ Papercut13th
ขอฟันธง คอนเฟิร์มว่าร้านนี้เผ็ดร้อนแรง 
และรสชาดดีใช้ได้คับ
 
พิกัด 
                       N 19 ํ59’18.642   
                       E 99 ํ51’27.522
                       ปากทางเข้าหมู่บ้าน ป่าห้า                         
                       ฝั่งเดียวกับโชว์รูมโตโยต้า 
                       สาขาบ้านดู่ 
                        
เมนูกระแทกเขี้ยวครั้งนี้
 
                     เกาเหลาน้ำ ชิ้น เนื้อสด เนื้อเปื่อย    
                     ขนาดธรรมดา 
 
ความพึงพอใจที่อยากจะให้ (เอง)

         ความน่านั่ง            * * * *
         ความสะอาด          * * * *
         การต้อนรับ            * * *
         ที่จอดรถ               * * * *

นมชมพู